Adam Lambert die volgende Freddie Mercury? | SARIE
Adam Lambert die volgende Freddie Mercury?	deur admin
As daar iemand is wat die skoene, of liewer die formidabele stem van die voormalige Queen-hoofsanger, Freddie Mercury, kan volstaan, is dit sekerlik Adam.
En hy’t dit Sondagaand tydens ‘n agt minuut lange vertoning saam met die res van die oorspronklike Queen-groep, Brian May en Roger Taylor, bewys. Hy het die gehoor van 8 000 en miljoene mense wat op TV en aanlyn ingeskakel het, met die Queen-treffers “The Show Must Go On”, “We Will Rock You” en “We Are the Champions” vermaak. Queen is vroeër die aand met die Global Icon-toekenning vereer.
Kyk ook uit vir Lambert se lang verwagte tweede album wat vroeg volgende jaar sal verskyn.
Dink jý Adam kan die volgende Freddie wees?
Verseker kan hierdie seun Freddie se skoene volstaan. Ek is ‘n ma van 3 tieners en moet julle se ek is mal oor Adam se musiek. Jy kan na elke liedjie van hom op sy CD luister. Amazing kunstenaar.